ചായപ്പീടിക

നാൽക്കവലയിൽ മുഖമുദ്രയായി 
റോഡിനൊരം ചേർന്നു
ഭംഗിമേയുന്നോരാ കുടിലാണെൻ 
നാടിന്റെ ചായപ്പീടിക.

പഴമയുടെ മലക്കംമറിയുന്ന 
പടുവൃദ്ധന്മാരുടെ വർത്തമാനവും
മുഴങ്ങുന്ന ഉച്ചഭാഷിണിയും
മുഴിഞ്ഞു തഴമ്പിച്ചൊരു 
ബെഞ്ചുമവിടെ കാണാം.

കണ്ണാടിക്കൂട്ടിലെ ലഘുകടികളും 
കണ്ണഞ്ചിപ്പിക്കുന്ന കുഞ്ഞുമിഠായികളും
കാലഗതി മാറ്റുരയ്ക്കാത്ത 
തഴക്കം വന്നൊരു ചായപ്പീടിക.

പീടികത്തിണ്ണയിലാടിയുലയുന്നു 
നാടൻ കുലവാഴക്കൂട്ടങ്ങൾ 
നിരയായി തൂങ്ങുന്നു 
പത്രവും വാരാന്ത്യപ്പതിപ്പുകളും.

വാക്കിനാലാഭാസ പീഡനപരമ്പരകൾ 
കുറ്റിബീഡി പുകച്ചുകൊണ്ടെരിക്കുന്നു 
കൂനുപിടിച്ച വയോദികവൃന്ദം.

റാന്തലിൽ വെളിച്ചംചേർന്നൊരന്തിയിലും
ചായ തൻ ലഹരിയാലാനന്ദം തേടി മറയുന്നു 
ആ പീടികയിൽ വന്നുപോം  
പാന്തരാം പത്ഥിതർ എന്നുമെന്നും.